રાજકોટના પોલીસ કમિશનરપદેથી થોડા સમય પૂર્વે અનુપમસિંહ ગેહલોતની બદલી થઈ અને તેમના સ્થાને ગૃહ વિભાગના પ્રિિન્સપાલ સેક્રેટરી મનોજ અગ્રવાલની રાજકોટના પોલીસ કમિશનર તરીકે નિમણૂક થઈ ત્યારે સ્વાભાવિક રીતે રાજકોટના લાખો શહેરીજનોને મનમાં પ્રશ્ન હતો કે નવા પોલીસ કમિશનર રાજકોટની કાયદો-વ્યવસ્થાની પરિસ્થિતિ કેવી રીતે જાળવશે પરંતુ જેમને ધીરે ધીરે તેમનો પરિચય થઈ રહ્યાે છે તેઆે સ્પષ્ટપણે માનવા લાગ્યા છે કે, આ ‘સાહેબ’ સાચાની મદદ કરવાવાળા છે જ્યારે ખોટાના દુશ્મન છે. ‘આજકાલ’ પ્રેસની શુભેચ્છા મુલાકાતે આવેલા પોલીસ કમિશનર મનોજ અગ્રવાલે સ્પષ્ટપણે કહ્યું હતું કે, સુરક્ષા સેતુ યોજના અંતર્ગત પોલીસ પ્રજાનો મિત્ર બને છે અને હું પણ પ્રજાનો મિત્ર છું પરંતુ ગુનેગારો માટે હું ચોકકસપણે દુશ્મન છું. તેમની આ સ્પષ્ટ વાત ઉપરથી જ લાગી રહ્યું છે કે, તેઆે રાજકોટને માત્ર સ્માર્ટ સિટી તરીકે જોવા નથી ઈચ્છતા પરંતુ એક શાંત સિટી તરીકે પણ જોવા ઈચ્છે છે. ‘આજકાલ’ના ગ્રુપ એડિટર ચંદ્રેશ જેઠાણી અને મેનેજિંગ એડિટર અનિલ જેઠાણી સાથેની લગભગ બે કલાક સુધીની લંબાણભરી મુલાકાત દરમિયાન પોલીસ કમિશનર મનોજ અગ્રવાલે રાજકોટ શહેરને સ્પર્શતા ટ્રાફિક સહિતના મુદ્દે વાતો કરી હતી. સાથોસાથ પોલીસના કાર્યમાં રાજકોટની પ્રજાનો સહકાર પણ માગ્યો હતો.